Diari Oficial de la Generalitat Valenciana


Sumari del DOGV 5564, del 26-07-2007 (2007/9795)

RESOLUCIÓ de 23 de juliol de 2007, del president del Consell Valencià de Cultura, relativa a la creació d'un fitxer automatitzat de dades de caràcter personal associat a la col·laboració en el projecte d'inventariat de patrimoni cultural Paisatges de guerra.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/07/23/(1)/dof/vci/html**

### Dades del document

Número de DOGV
:   5564

Data del DOGV
:   26-07-2007

Secció del DOGV
:   I. DISPOSICIONS GENERALS

Número del document
:   2007/9795


Data del document
:   23-07-2007

Organisme emissor
:   Consell Valencià de Cultura

Tipus de document
:   Resolució

Descriptors 

:   * Consell Valencià de Cultura
    * dades personals
    * base de dades
    * legislació

RESOLUCIÓ de 23 de juliol de 2007, del president del Consell Valencià de Cultura, relativa a la creació d'un fitxer automatitzat de dades de caràcter personal associat a la col·laboració en el projecte d'inventariat de patrimoni cultural Paisatges de guerra. [2007/9795]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només podran fer-se per mitjà de disposició general publicada en li Boletín Oficial del Estado o diari oficial corresponent.  
En compliment d'este mandat legal i en virtut de les competències atribuïdes en l'article 19, apartat f), de la Llei 12/1985, de 30 d'octubre, de creació del Consell Valencià de Cultura, i en l'article 21, apartat f), del seu Reglament d'organització i funcionament, aprovat per Decret 202/1998, de 15 de desembre, del Govern Valencià, resolc:   
Primer  
Aprovar la creació del fitxer que es relaciona en l'annex I, amb les característiques descrites en el mateix.  
Segon  
El Consell València de Cultura prendrà les mesures necessàries d'índole tècnica i organitzativa per a garantir la seguretat de les dades de caràcter personal del fitxer que es menciona en l'annex.  
Tercer  
El responsable del fitxer automatitzat relacionat en l'annex adoptarà les mesures necessàries per a assegurar que les dades de caràcter personal s'utilitzaran exclusivament parell ales finalitats que van justificar la seua creació.  
Quart  
Els afectes pel fitxer automatitzat relacionat en l'annex poden exercir el seu dret d'accés, rectificació i de cancel·lació de les dades i d'oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
Quint  
En els casos en què es prevegen comunicacions de dades dels responsables dels fitxers automatitzats, el Consell Valencià de Cutura advertirà els cessionaris de dades de caràcter personal de la seua obligació d'utilitzar-los exclusivament per a la finalitat de la cessió.  
Sext  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
València, 23 de juliol de 2007.- El president: Santiago Grisolia.  
ANNEX I  
Fitxer 'Paisatges de guerra'  
Descripció: fitxer associat als documents i formularis utilitzats per a la creació d'un inventari de recursos patrimonials relacionats amb la Guerra Civil espanyola en la Comunitat Valenciana.  
Òrgan responsable del fitxer: Consell Valencià de Cultura   
Servici davant el qual es poden exercitar els drets d'accés, rectificació, oposició i cancel·lació: Consell Valencià de Cultura   
Estructura bàsica i descripció dels tipus de dades de caràcter personal inclosos en el fitxer:  
Dades de caràcter identificatiu:  
Nom i cognoms  
Direcció de contacte  
Correu electrònic  
Telèfon  
Fax  
Resposta a les següents preguntes en el moment d'incorporar informació a l'inventari:  
1ª. Indicació de si la informació que s'aporta es fa des d'una entitat pública, una associació o un particular.  
2ª. Indicació de si desitja ser considerat col·laborador del projecte a efectes de rebre, per part dels gestors del mateix i dins de les activitats de la iniciativa, invitacions a seminaris i aparéixer com a col·laborador en publicacions.  
Finalitat i ús del fitxer: gestió de la col·laboració amb el CVC, per part d'entitats públiques, associacions i públic en general, en la creació d'un inventari de patrimoni cultural, militar i d'ús civil, relacionat amb la Guerra Civil espanyola en els municipis de la Comunitat Valenciana, en el context del projecte europeu 'Paisatges de guerra'.  
Persones o col·lectius de què es pretén obtindre dades de caràcter personal: entitats públiques, diputacions, mancomunitats, associacions i ciutadans en general de la Comunitat Valenciana.  
Procedència de les dades de caràcter personal del fitxer: del propi interessat.  
Procediment d'arreplega de dades: formulari.  
Suport utilitzat per a l'obtenció: paper i via telemàtica a través de formulari en internet.  
Cessions de dades previstes: cap.  
Mesura de seguretat: nivell bàsic.


Còpia Permalink ELI